input: PROVEDBENA ODLUKA KOMISIJE
  оd 11. listopada 2013.
  o izmjeni Odluke 2005/7/EZ o odobrenju metode razvrstavanja svinjskih trupova na Cipru s obzirom na drugu mogućnost obrade i izgleda takvih trupova
  (priopćeno pod brojem dokumenta C(2013) 6583)
  (Vjerodostojan je samo tekst na grčkom jeziku)
  (2013/502/EU)
  EUROPSKA KOMISIJA,
  uzimajući u obzir Ugovor o funkcioniranju Europske unije,
  uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 43. točku (m), u vezi s člankom 4.,
  budući da:
  (1)
  Odlukom Komisije 2005/7/EZ (2) na Cipru je odobrena druga mogućnost obrade i izgleda svinjskih trupova.
  (2)
  Cipar je od Komisije zatražio odobrenje da predvidi obradu i izgled svinjskih trupova koji se razlikuju od druge mogućnosti obrade i izgleda odobrene u skladu s člankom 2. Odluke 2005/7/EZ i od standardne obrade i izgleda koji su određeni u Prilogu V. točki B.III. prvom stavku Uredbe (EZ) br. 1234/2007.
  (3)
  U skladu s Prilogom V. točkom B.III. drugim stavkom Uredbe (EZ) br. 1234/2007, državama članicama može se odobriti da predvide obradu i izgled svinjskih trupova koji se razlikuju od standardne obrade i izgleda koji su određeni u prvom stavku te točke ako se uobičajena trgovačka praksa na njihovom državnom području razlikuje od te standardne obrade i izgleda. Cipar u svom zahtjevu navodi da u trgovačkoj praksi na njegovu državnom području trupovi mogu biti s jezikom, bubrezima i bubrežnim salom. Taj se izgled razlikuje od standardnog izgleda te ga stoga treba odobriti na Cipru.
  (4)
  Kako bi se utvrdile kotacije za svinjske trupove na usporednoj osnovi, različitu obradu i izgled treba uzeti u obzir prilagodbom težine zabilježene u tim slučajevima u odnosu na težinu za standardnu obradu i izgled.
  (5)
  Odluku 2005/7/EZ stoga treba na odgovarajući način izmijeniti.
  (6)
  Mjere predviđene ovom Odlukom u skladu su s mišljenjem Upravljačkog odbora za zajedničku organizaciju poljoprivrednih tržišta,
  DONIJELA JE OVU ODLUKU:
  Članak 1.
  Članak 2. Odluke 2005/7/EZ zamjenjuje se sljedećim:
  „Članak 2.
  Neovisno o standardnoj obradi i izgledu utvrđenim u Prilogu V. točki B.III. prvom stavku Uredbe (EZ) br. 1234/2007, svinjski trupovi na Cipru mogu se obraditi tako da im se prije vaganja i razvrstavanja ne uklone jezik, bubrezi i bubrežno salo.
  U slučaju takve obrade i izgleda zabilježena težina toplog trupa prilagođava se u skladu sa sljedećom formulom:
  .”
  Članak 2.
  Ova je Odluka upućena Republici Cipar.
  Sastavljeno u Bruxellesu 11. listopada 2013.